Κωνσταντίνος Μπαχατώρης

Ο Κωνσταντίνος Μπαχατώρης ή Μπαχατόρης ήταν Έλληνας ηθοποιός, σκηνοθέτης και παραγωγός ταινιών από τους πρωτοπόρους του ελληνικού κινηματογράφου. Ήταν ο πρώτος αξιόλογος Έλληνας κινηματογραφικός παραγωγόςΜουσείο Κινηματογράφου Θεσσαλονίκης 1905 - 1940 και ήταν ο πρώτος που επιχείρησε να γυρίσει ταινία μεγάλου μήκους και το κατάφερε το 1914.

Ο Μπαχατώρης, επιχειρηματίας από τη Σμύρνη, ίδρυσε την «Αθήνη Φιλμς» και με Ιταλό οπερατέρ, τον Φίλιππο Μαρτέλι, γύρισε πολλές ταινίεςΦενέκ Μικελίδης, 100 χρόνια Ελληνικές ταινίες από το 1897 μέχρι σήμερα, Εκδόσεις Μανιατέα 1997. Ανάμεσα στις ταινίες που γύρισε -κυρίως μικρού μήκους- ήταν και η Γκόλφω το 1914, η πρώτη ταινία μεγάλου μήκους στην ιστορία του ελληνικού κινηματογράφου. Η Γκόλφω ήταν βουβή ταινία με μήκος ταινίας 1.000 μέτρα, διάρκεια 80 λεπτά, γυρισμένη σε σενάριο και σκηνοθεσία του Μπαχατώρη, ενώ συγγραφέας ήταν ο Σπυρίδων Περεσιάδης. Για την παραγωγή της ο Μπαχατώρης δαπάνησε 100.000 δραχμές.

Το 1916 ο Μπαχατώρης αποχώρησε πωλώντας το στούντιο της «Αθήνη Φιλμς» στους Γιόζεφ Χεπ και Δήμο Βρατσάνο, οι οποίοι ίδρυσαν την εταιρεία παραγωγής «Άστυ Φιλμ». Αφορμή για την αποχώρησή του στάθηκαν οι σοβαρές ζημιές που υπέστη το στούντιο και το κινηματογραφικό υλικό (εξοπλισμός και ταινίες) κατά τη διάρκεια των Νοεμβριανών του 1916 και ενώ ο ίδιος απουσίαζε στο Παρίσι, ενώ από τα γεγονότα κινδύνεψε και η οικογένειά του, που έφυγε εσπευσμένα για το Παρίσι.«Οι πρώτες ταινίες του ελληνικού κινηματογράφου», Η ιστορία του προπολεμικού ελληνικού σινεμά, βιβλίο του Αργύρη Τσιάπου, β΄ έκδοση 2018 (α΄ έκδοση 2015), ISBN 978-960-93-7608-2, σελ. 58

 Παραπομπές 

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών